da en en en fr de da id da nb da da da da da da da da da da da da da da da da da da da da da en da nb en en en
Horsens for stærke for lilleputterne - Svanholm Cricketklub
Tirsdag d. 25. september 2012 kl. 21:03 af Henrik Pfaff
Horsens har i løbet af få år lavet nogle særdeles gode ungdomshold. I fjor vandt de drenge-DM. I år tabte de til vores, men det var klart, at mange af Horsens spillere var lilleputspillere og dygtige af slagsen. Og det skal slås fast – Horsens lilleputhold var på alle fronter bedre end vores i finalen om årets lilleput-DM.
Det gav sig mest udslag i marken, hvor vi ikke havde tilstrækkeligt med kastere, og hvor dem, der skulle have leveret varen, ikke gjorde det udpræget godt. I selve markspillet havde horsensianerne både en fin markteknik og en glimrende forståelse.
Der blev bakket op o.s.v.
Vi vandt lodtrækningen i 32 overs finalen og gik først til gærdet. Det var i og for sig ikke nogen dårlig halvleg, når man tænker på, at Horsens kastede og fieldede godt.
145/5 blev det til.
Der var en god, men for langsom åbning mellem Azaan Ur-Rehman (23) og Saud Munir (51). De skiltes vel først efter 13-14 overe, hvor vi havde 36.
Anfører Jonas Henriksen var åbenbart blevet frustreret over tempoet, kom ind og slog vildt og var ude. Så var der ikke meget mere at håbe på af etablerede end Hussein Bashir og Saud Munir. De gjorde også deres, førend Saud blev løbet ud omkring 120. Efterfølgende knaldede Hussein Bashir kampens eneste seksere ud (2), men en score på 145 krævede rimeligt hurtigt gennembrud og stabil kastning.
Mon ikke dette stød fra Jonas Henriksen – lige da han var kommet ind - i et vigtigt øjeblik mod Horsens
vil ligge i hans bevidsthed i mange år
Hussen Bashior knalder to af sine seksere ud i finalen mod Horsens
Hamad Bashir må se sine overliggere falde på sidste bold i Svanholms halvleg
Ingen af kravene opfyldtes. Efter 5 overe havde Horsens 38 point, Især den ene af åbningskasterne var en dyr herre. Kostede 55 på 7 overe. Saud Munir mere stabil med 1/22 på 7 overe. Jonas Henriksen smed skinnerne og tog et gærde for 11 på to overe, men Horsens passerede problemløst for to gærder på små 22 overe.
I årene fremover kommer vi til at trækkes med Horsens i denne årgang. Der skal arbejdes med teknik i gærdespillet og stabilitet i kastningen, hvis ikke det kommer til at gå som i denne kamp.
Man kan egentlig undre sig over situationen. Vi står med et professionelt træner set up. Horsens har knapt nok et seniorhold i den laveste jyske række.
Alligevel er Horsens top både gærde- og kastemæssigt væsentlig teknisk over vores. Hvad er gået galt?
Muligvis er spillerne umotiverbare. I så fald – hvis de vil blive bedre, må de ændre holdning.
Vores semifinale mod Husum endte som en total farce. Husum startede med 172/5. Günter Wieses ældste søn Tom Wiese spillede glimrende, men vi kunne heller ikke få Husums senere nybegyndere ud. Saud Munir 2/13 på 6 overe. Sidste over talte dommeren forkert, så der blev afleveret 8 bolde. Den kostede 13.
Vi passerede i sidste over- i hvert fald efter regnskabsbogen. Saud spillede glimrende med 81, Jonas Henriksen fulgte ham op med 42 og Awais Raheel, der ikke har spillet meget tidligere, kom ind til sidst og slyngede de 4 “afgørende” point (troede vi) ud. Vi passerede – troede vi – på den næstsidste bold, som dommerne hævdede, var den sidste. Da dommerne kom ud, mente Husum, at regnskabet var forkert – ganske vist gjorde de sig ikke selv den ulejlighed at stille en regnskabsfører. Dommerne gennemgik regnskabet, der differerede på stort set samtlige kolonner. Det eneste dommerne ikke gjorde, var at lægge overne sammen. Dem havde de ikke selv ført, som de skal, ude på banen.
Da de ikke kunne finde ud af andet, meddelte de, at kampen dagen efter kunne afgøres enten på bowl out eller en såkaldt “super over”. Man valgte en super over.
Under indberetningen lørdag aften viste det sig, at (de professionelle) dommere havde ladet Husum aflevere to overe mere end de tilladte 32 overe – altså i alt 34, mens vi kun fik 32. Intet under, at vi ikke kunne finde kastere til dem. Alle de fem anvendelige kastere havde jo kastet ud.
Søndag morgen- efter at de to for mange overe var konstateret – ændrede dommerne og Husum så holdning, således at vi kom i finalen.
Resultaterne: Finalen Horsens over Svanholm. Svanholm 145/4 (Saud Munir 51, Hussein Bashir 35, Azaan Ur-Rehman 23). Horsens 146/2.
Semifinale: Husum 172 (TomWiese 93). Svanholms kastning absolut rædselsfuld. Svanholm 173/3 (Saud Munir 81 not out, Jonas Henriksen 43 not out ).
Svanholms lilleputter – sølvvindere: Bagest fra venstre: Adeel U-Rrehman, Saud Munir, Hussein Bashir, Awais Raheel, Johan Henriksen.
Forrest: Haider Iqbal, Hamad Bashir, Lucky Malik, Oliver Wedel-Bjerre